اپندر ناتھ اشک

اپندر ناتھ اشک ، ، (پیدائش:14 دسمبر، 1910ء - 19 جنوری، 1996ء) بھارت سے تعلق رکھنے والے اردو کے مشہور ناول نگار، افسانہ نگار، شاعر اور ڈراما نویس تھے۔

حالات زندگی و تخلیقی دور 
اوپندر ناتھ اشک 14 دسمبر، 1910ء کو جالندھر، برطانوی ہندوستان میں پیدا ہوئے۔ 1930ء تک لاہور میں رہائش پزیر رہے، بعد ازاں برطانوی ہندوستان (موجودہ بھارتی حصہ) میں منتقل ہو گئے۔

ادبی زندگی کی ابتدا پنجابی شاعری سے کی۔ بعد ازاں اردو کو ذریعۂ اظہار بنایا۔ ان کی پہلی نظم 1926ء میں شائع ہوئی۔ ان کا پہلا ہندی کہانیوں کا مجموعہ جدائی کی شام کے گیت لاہور سے شائع ہوا۔ ہندوستان میں مختلف اخبارات و رسائل کے لیے تحریریں لکھتے رہے۔ 1941ء سے 1945ء تک کا عرصہ آل انڈیا ریڈیو میں گزارا۔ بمبئی میں رہائش اختیار کرنے کے بعد فلم کی جانب راغب ہوئے اور کئی فلموں کی کہانیاں اور اسکرین پلے تحریر کیے۔ اس کے علاوہ دوستوفسکی اور اونیل کے شاہکار تراجم بھی آپ کے حصے میں آئے۔ کچھ عرصے بعد الہ آباد منتقل ہو گئے۔ وہاں نیلاب پرکاش کے نام سے اشاعتی ادارہ قائم کیا۔ اوپندر ناتھ اشک اپنی تحریروں میں پنجاب کی روزمرہ دیہی زندگی کی عکاسی بڑے خوبصورت انداز میں کرتے ہیں۔ اشک افسانوں میں پاپی، کونپل، پلنگ اور ڈراموں میں 'چھٹا بیٹا، انجو دیدی اور قید بہت مشہور ہوئے۔

تصانیف

افسانہ 
 عورت کی فطرت
 پلنگ
 قفس
 پرواہے
 کونپل اور دوسرے افسانے

ڈرامے 
 پاپی
 چھٹا بیٹا
 انجو دیدی
 قید بہت
 بھنور
 اڑان
 الگ الگ راستے

ناول 
 گرتی دیواریں
 ستاروں کے کھیل
 گرم راکھ
 بڑی بڑی آنکھ

شاعری 
 دیپ جلے گا
 چاندنی رات اور اجگر

اعزازات 
اوپندر ناتھ اشک کو 1965ء میں سنگیت ناٹک اکیڈمی ایوارڈ سے نوازا گیا۔

وفات 
اپندر ناتھ اشک 19 جنوری 1996ء کو الہ آباد ، اترپردیش ، ہندوستان میں 85 سال کی عمر میں وفات پا گئے۔

حوالہ جات 

1910ء کی پیدائشیں
1996ء کی وفیات
آل انڈیا ریڈیو کی شخصیات
اردو افسانہ نگار
اردو ناول نگار
اردو ڈراما نگار
بیسویں صدی کے بھارتی افسانہ نگار
بیسویں صدی کے بھارتی مرد مصنفین
بیسویں صدی کے بھارتی ڈراما نگار اور ڈراما نویس
بیسویں صدی کے ہندوستانی ناول نگار
بھارت کے اردو مصنفین
بھارتی مرد افسانہ نگار
بھارتی مرد ناول نگار
بھارتی ناول نگار
پنجاب، بھارت کے ناول نگار
جالندھر کی شخصیات
سنگیت ناٹک اکیڈمی ایوارڈ وصول کردہ شخصیات
ہندی زبان کے مصنفین
بھارتی مرد ڈراما نگار اور ڈراما نویس